b'\n_START_ARTICLE_\nTurun Taidegraafikot\n_START_PARAGRAPH_\nTurun Taidegraafikot ry. on Turun seudun taidegraafikkojen ammattiyhdistys. Se sai alkunsa Grafica-ryhm\xc3\xa4n vuonna 1932 pit\xc3\xa4m\xc3\xa4st\xc3\xa4 n\xc3\xa4yttelyst\xc3\xa4, jossa mukana olleet graafikot perustivat vuonna 1933 Turun Graafillisen Taiteen Yhdistyksen \xe2\x80\x93 F\xc3\xb6rening f\xc3\xb6r Grafisk Konst i \xc3\x85bo (TGTY). Vuodesta 1967 yhdistyksen nimi on ollut Turun Taidegraafikot ry.\n_START_SECTION_\nHistoria\n_START_PARAGRAPH_\nVuonna 1933 seitsem\xc3\xa4n turkulaista taiteilijaa piti grafiikan ryhm\xc3\xa4n\xc3\xa4yttelyn nimell\xc3\xa4 Grafica-ryhm\xc3\xa4 1932 Turun Sanomien uuden liiketalon aulassa. Mukana olivat seuraavat graafikot: Ester Borg, Ander Holmqvist, Viljo Lehmussaari, Josef Manulkin (Manuel), Aili Olofsson, Laila S\xc3\xa4il\xc3\xa4 ja Edith Wiklund. N\xc3\xa4yttelyn j\xc3\xa4lkeen he perustivat Turun Graafillisen Taiteen Yhdistyksen \xe2\x80\x93 F\xc3\xb6rening f\xc3\xb6r Grafisk Konst i \xc3\x85bo (TGTY). Perustava kokous pidettiin Lehtisen kahvilassa 17. maaliskuuta 1933. Valtakunnallinen Suomen taidegraafikkojen liitto oli perustettu kaksi vuotta aikaisemmin 1931._NEWLINE_Ensimm\xc3\xa4inen puheenjohtaja oli Teodor Schalin. Seuraava puheenjohtaja oli Viljo Lehmussaari vuoteen 1962 asti. Heid\xc3\xa4n j\xc3\xa4lkeens\xc3\xa4 puheenjohtajina ovat olleet Reijo Koskela, Raimo Kanerva, Alku Avanto, Vieno Orre, Jouni Boucht, Juhani Vikainen, Veikko Lehtovaara, Tanja Ubaleht, Hannu H\xc3\xa4m\xc3\xa4l\xc3\xa4inen, Hanna Tammi ja Juha Joro.'